ประจำเดือนขาดมา 22 วันแล้ว เป็นคนประจำเดือนมาไม่ปกติอยู่แล้วคะ มีอาการคัดหน้าอก มาหลายวันแล้ว ตรวจการตั้งครรภ์แล้วขึ้นขีดเดียว แบบนี้มีโอกาสตั้งครรภ์ไหมคะ
สวัสดีค่ะ ประจำเดือนตามรอบเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนขาดหายไปเกิน 35 วันจากรอบก่อนแล้วถือว่าผิดปกติ ซึ่งสาเหตุเรื่องการตั้งครรภ์ควรตัดออกไปให้ได้ก่อน โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุเช่นความผิดปกติอื่นๆของรังไข่และมดลูกต่อไป อาการคัดหน้าอกไม่ใช่อาการที่จำเพาะเจาะจงต่อการตั้งครรภ์